Արմեն Գալստյանը բողոք էր ներկայացրել ընդդեմ Քննչական ծառայության՝ իր ներկայացրած հաղորդման հիման վրա քրեական գործ չհարուցելու վերաբերյալ որոշման դեմ: Այսօրվա նիստին բողոքաբերը նշեց, որ բողոքը մերժելու վերաբերյալ քննիչն ու դատախազը հիմնավոր փաստարկներ չեն ներկայացրել, միայն նշել են, որ գործում առկա չեն բավարար ապացույցներ։ Ըստ գնդապետի՝ վարույթն իրականացնող քննիչը համապատասխան գործողություն չի կատարել, որեւէ փաստ պարզելու նպատակով միջոցներ չի ձեռնարկել, իսկ կատարած գործողությունները կրել են ձեւական բնույթ։